**Domar Juro**

 U mojoj školi, uz mnoštvo djece, svaki dan susrećem i dobrog duha škole,

našeg domara Juru. On svakodnevno obilazi hodnik škole, školsku dvoranu i učionice,

pregledava je li sve na svome mjestu ili treba nešto kliještima zategnuti.

 Alat s kojim svakodnevno hoda po školi nosi u džepovima plavih hlača.

Naš domar svakodnevno hoda po školi namršten, a crni uvijeni brkovi daju mu strogost i

ozbiljan izraz lica. Uvijek pomislim da je ljut kao ris i da ga ništa ne smijem pitati. Juro je

srednje visine, ima snažne i spretne ruke kojima može gotovo sve u školi popraviti. Na glavi

nosi tamnoplavu kapu koja mu pokriva glavu i skriva rijetku, prosijedu kosu.

 Iako je Juro namršten, ima dobro srce te rado pomaže djeci u školi.

Jakovu i meni je jednom pomogao podići pano koji smo nenamjerno srušili i od tada ne

mislim da je strašan i mrgudan domar.

 Ivan Smiljanić, 5.d

**Naš domar**

 U našoj školi imamo domare, jedan od njih je i domar Juro. On se brine

da sve bude na svome mjestu.

 Naš domar na glavi nosi plavu kapu ispod koje ima malo sijedo-crne kose.

Domarove oči su vesele i krupne, a rijetko i ljutite. Njegov nos je krupan. Ima sijede

brkove koji pomalo sliče brkovima djeda Božićnjaka. Usta su mu nasmiješena, a ponekad i

srdita. Lice mu je simpatično. Svaki dan oblači svoje plavo radno odijelo. Noge su mu snažne,

kao i stas. Juro je vrlo vrijedan, uljudan i ljubazan čovjek. Nekoj djeci Juro se čini namrgođen,

no on je zapravo vrlo smiješan. Ja sam često zaboravljiva pa me domar kudi, no znam da je

to samo dobronamjerno upozorenje.

 Domar Juro mi se sviđa jer znam da u svakom trenutku postoji netko

tko se brine o našoj sigurnosti.

 Paula Jakešević, 5.d